Осорын Бүрэнжаргал

Зэлмэ овогтой Осорын Бүрэнжаргал (1940 оны 2-р сарын 25– нд төрсөн)- Монголын инженер, орчуулагч.

 Намтар 
1951 –1961 онуудад бага, дунд сургуульд суралцаж төгссөн. 

1961 – 1966 онуудад Зөвлөлт Украины Киев хотын Иргэний агаарын тээврийн инженерийн дээд сургуульд сурч төгсөөд Радиоэлектроник, радиолокаторын мэргэжилтэй инженер болсон.

1967-1981 онд Ус цаг уурын узел- холбооны инженер, дарга, Цаг уурын холбооны үндэсний төвийн дарга. 

1981-1992 онд “Эрдэнэт” үйлдвэрийн Технологийн болон Үйлдвэрийн удирдлагын иж бүрэн автоматжуулсан цогцолбор байгуулахаар очсон.

1992 оноос хувийн хэвшлийн “ИВЭН” компани байгуулан 2005 он хүртэл ажилласан. 1992 онд Монгол улс бензин шатахууны хэт хомсдолд орсон, төлбөрийн чадваргүй болсон үед Францын “Интэрагро” компаниас 20000 тонн бензин, 20000 тонн дизель түлш зээлээр авч улсдаа оруулж ирж тус дэм болж байжээ.

 Бүтээл 
1971 онд ”Харилцаа холбооны нэр, томъёо” – г Англи-Орос- Монгол хэлээр Чой. Лувсанжав багшийн удирдлага дор хийсэн бөгөөд энэхүү бүтээлд орсон “ELECTRON” гэдэг нэрийг “ЦАХИМ” гэж монголоор нэрлэсэн байна. 

2002 онд Академич Далантайн Цэрэнсодномтой хамтран “АХИН СЭРГЭСЭН АМАРБАЯСГАЛАНТ ОРОН ХИЙД” эмхэтгэл-ном, 

2005 онд “МИНИЙ ЗУУН (дурсамж, бодрол, эргэцүүлэл)” ном., 2011 онд “МАНАЙ ОВОГ, УДАМ УГСААНЫ ТОВЧ ТҮҮХ” лавлах-ном, 

2016 онд “ТЭМҮЖИН – АНИР ТАСАРСАН АРВАН ЖИЛ (түүхэн баримт ба таамаг) ном.,

 Орчуулга 
2012 онд Роналд Лейтхэмийн “МАРКО ПОЛО, АЯЛАЛ” номыг англи хэлнээс орчуулсан (434 хуудас)., 

2014 онд Лев Гумилёвийн “УХААНД УРГАСАН ЭЗЭНТ ГҮРНИЙ ЭРЭЛ буюу Гэгээн Иоанны улсын тухай домог” номыг орос хэлнээс орчуулсан (541 хуудас)., 

2015 онд Китти Фергюсоны “СТИВЕН ХОКИН – СЭТГЭЛГЭЭ НЬ ХҮЛЭЭСГҮЙ УХААНТАН” номыг англи хэлнээс орчуулсан(608 хуудас)., 

2018 онд Жошуа Фоэр, Дилан Чюрас, Элла Мортон нарын “НУУЦЫГ АГУУЛСАН ДЭЛХИЙН ГАЗРЫН ЗУРАГ” номыг англи хэлнээс орчуулсан.